text: Salmonella fundet i hakket kød fra Lidl
  20 november 2017 kl. 16.44
  Der er fundet salmonella i to typer kødpakker fra Lidl. Kødet tilbagekaldes nu.
  Virksomheden Skare Øst i Vejen tilbagekalder hakket svine og kalvekød. Virksomheden har ved en test opdaget salmonella i deres kød.
  Det skriver Fødevarestyrelsen i en pressemeddelelse.
  Det drejer sig om to forskellige kødpakker:
  Hakket svine og kalvekød maks. 10 %. i 1000 gram pakning.
  Pakkedato: 15.11.2017
  Bedst før: 23.11.2017
  Mærket med Ref. nr. 39976400171115
  Hakket svine og kalvekød maks. 10 %. i 500 gram pakning.
  Pakkedato: 15.11.2017
  Bedst før: 24.11.2017
  Mærket med Ref. nr. 99420000171115
  - Hvis kødet mod forventning ikke varmebehandles/gennemsteges, kan der opstå salmonellainfektion. Symptomerne er blandt andet diarrè, kvalme, mavesmerter, feber og opkast, skriver Fødevarestyrelsen i pressemeddelelsen.
  Forbrugere rådes til at levere produktet tilbage til butikken, hvor det er købt, eller at kassere det.
  